ප‍්‍රශ්නය - නවනීදන් පිල්ලේ මහත්මිය එන්න කලින් මහා ගෝරනාඩු කළ ඔබ ඒ මහත්මිය ආවට පස්සේ අතුරුදන් වූවන්ගේ ලැයිස්තුවට වැටුණා. ඔබ හැංගුණේ ඇයි? පිළිතුර - නවනීදන් පිල්ලේ මහත්මිය ආපු කාලයෙත්, ඊට පෙරත් අපට තිබුණෙත් තියෙන්නෙත් එකම දේශපාලන ස්ථාවරයක්, මාධ්‍යකරුවන්ට  ඕනෑ වෙලා තිබුණා නවනීදන් පිල්ලේ නෝනා ආපු දවස්වල මම හැංගිලා හිටියා කියලා පෙන්වන්න. මම හඬ නැඟුවොත් ඒකට එක අර්ථකථනයක් කරනවා. හඬ නොනැගුවොත් ඒකටත් එක අර්ථකථනයක් දෙනවා. මම මොනවා කළත් ඔය මාධ්‍යයෙන් හදන අර්ථ නිරූපණ නතර වෙන්නේ නෑ.